**DIRBTINIO INTELEKTO PROGRAMOS LICENCIJŲ PIRKIMO**

**TECHNINĖ SPECIFIKACIJA**

**1. PIRKIMO OBJEKTAS**

1.1 Dirbtinio intelekto programos licencijos, BVPŽ kodas 48461000-7.

## 1.2. Pirkimo objekto apimtys. Sutarties galiojimo laikotarpiu (įskaitant visus galimus jos pratęsimus, jei tokia galimybė nustatyta Sutartyje) planuojamas įsigyti kiekis (apimtis):

|  |  |  |  |
| --- | --- | --- | --- |
| **Eil. Nr.** | **Pavadinimas** | **Kiekis (apimtis)** | **Matavimo vnt.** |
| 1. | Dirbtinio intelekto programos licencijos | 68 | vnt.. |

**2. PIRKIMO OBJEKTO PRITAIKYMO SRITIS**

2.1. Dirbtinio intelekto programos licencijų pirkimas vykdomas siekiant padėti CA ir RP darbuotojams efektyviau atlikti darbo funkcijas.

**3. TECHNINIAI REIKALAVIMAI, KURIUOS TURI ATITIKTI PERKAMOS PREKĖS**

|  |  |  |
| --- | --- | --- |
| ***Dirbtinio intelekto programos licencija*** | | ***Reikalavimas*** |
|  | Dirbtinio intelekto programos licencijos | ChatGPT Team arba lygiavertės licencijos (lygiavertiškumą turi įrodyti tiekėjas) |
|  | Kiekis | **68 vnt.** |
|  | Prenumeratos trukmė | Ne trumpesnė kaip 12 mėnesių nuo sutarties įsigaliojimo dienos |
|  | Licencijų aktyvavimas | Tiekėjas turi užtikrinti, kad programos licencijos bus aktyvuotos per 1 darbo dieną nuo sutarties įsigaliojimo |
|  | Pasiekiamumas | Programa turi būti pasiekiama 24/7 |
|  | Naudojimo aplinka | Žiniatinklio sąsaja per interneto naršyklę arba mobiliąją programėlę |
|  | Sąsajos patogumas | Intuityvi, lengvai naudojama sąsaja naudotojams be IT žinių |
|  | Modelių prieiga | Prieiga prie ne vėlesnio kaip GPT-4 modelio su nuolatine prieiga prie ne vėlesnio kaip GPT-4-turbo |
|  | Modelio konteksto langas (atmintis) | Programa turi užtikrinti galimybę naudotis didelės apimties kontekstu – ne mažesniu nei 128 000 ženklų (tokenų), leidžiančiu dirbti su ilgais tekstais, dokumentais, duomenų rinkiniais ar programiniu kodu be informacijos praradimo. Programa turi gebėti išlaikyti kontekstą viso šio ilgio metu. |
|  | Įrankių rinkinys | Įrankiai, tokie kaip kodo analizė, lentelių apdorojimas, paveikslėlių interpretavimas |
|  | Failų palaikymas | Galimybė įkelti ir analizuoti failus (PDF, DOCX, CSV, kt.) |
|  | Kalbos palaikymas | Lietuvių kalbos palaikymas (teksto analizė, vertimas, rašymas ir kt.) |
|  | Techninė pagalba | Prieiga prie techninės pagalbos per administravimo paskyrą |
|  | Prieigos valdymas ir komandos administravimas | Galimybė valdyti naudotojų prieigą ir jų roles, peržiūrėti naudojimo statistiką. Turi būti galimybė naudoti dvigubą autentifikaciją. |
|  | Atsiskaitymas | Centralizuotas atsiskaitymas – už visas licencijas viena sąskaita. |
|  | Duomenų apsauga | Duomenys, pateikti per dirbtinio intelekto programos paskyras, nenaudojami modelių treniravimui (pagal OpenAI politiką) |
|  | Pokalbių istorijos valdymas | Programa turi suteikti naudotojams galimybę saugoti, peržiūrėti, ištrinti ir tvarkyti savo pokalbių istoriją.  Naudotojas turi turėti galimybę:   * matyti ankstesnių pokalbių sąrašą, * atlikti paiešką tarp jų, * ištrinti atskirus pokalbius ar visą istoriją, * taip pat pasirinkti, ar istorija būtų saugoma, ar ne (galimybė išjungti istorijos saugojimą). |
|  | Duomenų perdavimas | Duomenų perdavimas turi būti šifruojamas naudojant HTTPS ar kitus saugius protokolus ir saugomi duomenys turi būti šifruojami. |
|  | Duomenų saugojimo vieta | Duomenys ir atsarginės duomenų kopijos turi būti saugomi (įskaitant prieigą prie jų turi būti užtikrinama) Europos ekonominės erdvės valstybėje arba trečiojoje valstybėje, tik dėl kurios Europos Komisija yra priėmusi sprendimą, jog trečioji valstybė užtikrina tinkamo lygio asmens duomenų apsaugą arba yra taikomos 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Bendrasis duomenų apsaugos reglamentas) 46 straipsnyje numatytos tinkamos apsaugos priemonės. |
|  | Nacionalinio saugumo reikalavimai | Pirkimo objektas turi nekelti grėsmės nacionaliniam saugumui. Perkančioji organizacija laiko, kad prekės ir paslaugos kelia grėsmę nacionaliniam saugumui, kai pasiūlymą pateikęs tiekėjas, jo subtiekėjas, ar ūkio subjektai, kurių pajėgumais remiamasi, ar juos kontroliuojantys asmenys yra juridiniai arba fiziniai asmenys registruoti ar nuolat gyvenantys Lietuvos Respublikos viešųjų pirkimų įstatymo (toliau – VPĮ) 92 str. 14 d. numatytame sąraše nurodytose valstybėse ar teritorijose ar turintys šių valstybių pilietybę, arba jų siūlomų prekių (įskaitant jų sudedamąsias dalis, programinę įrangą) gamintojai ar juos kontroliuojantys asmenys yra registruoti VPĮ 92 str. 14 d. numatytame sąraše nurodytose valstybėse ar teritorijose arba paslaugų teikimas vykdomas iš VPĮ 92 str. 14 d. numatytame sąraše nurodytų valstybių ar teritorijų. |
|  | Kiti reikalavimai | Gamintojas, tiekdamas prekes pagal sutartį, turi vadovautis šioje Techninėje specifikacijoje nustatytais saugumo reikalavimais ir užtikrinti nustatytų reikalavimų įgyvendinimą šiuose teisės aktuose:   1. Bendrajame duomenų apsaugos reglamente; 2. 2024 m. birželio 13 d. Europos Parlamento ir Tarybos reglamente (ES) 2024/1689, kuriuo nustatomos suderintos dirbtinio intelekto taisyklės ir iš dalies keičiami reglamentai (EB) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 ir (ES) 2019/2144 ir direktyvos 2014/90/ES, (ES) 2016/797 ir (ES) 2020/1828 (Dirbtinio intelekto aktas). |
| Įsigaliojus naujiems Europos Sąjungos ar Lietuvos Respublikos teisės aktams, ar jų pakeitimams, susijusiems su tiekiamomis prekėmis, gamintojas privalo vykdyti tokių teisės aktų nuostatas nuo jų įsigaliojimo datos. Todėl kiekviena šioje Techninėje specifikacijoje nurodyta reikalavimų nuostata, neatitinkanti įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusio su tiekiamomis prekėmis, nuo tokio naujojo teisės akto ar jo pakeitimo įsigaliojimo datos netaikoma, o vietoj jos taikoma įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusi su tiekiamomis prekėmis, nuostata. |
|  | Pareiga pasirašyti susitarimą dėl asmens duomenų tvarkymo | Gamintojas turės su Perkančiąja organizacija pasirašyti susitarimą dėl asmens duomenų tvarkymo. |

**4. DĖL TAIKYTINŲ APLINKOS APSAUGOS KRITERIJŲ**

4.1. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas) 4 punktu, pirkimo objektas tenkina Aprašo 4.4.3 papunktyje nustatytą sąlygą, t. y. perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios tiekimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, todėl pirkimo objektas atitinka šį reikalavimą.

4.2. Tiekėjas įsipareigoja teikiant Paslaugas laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, prekių perdavimo – priėmimo aktai Užsakovui turi būti pateikti tik elektroniniu formatu, o dokumentacija, kuri turi būti pasirašoma ir prekių perdavimo – priėmimo aktai turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinko ministro 2011 m. birželio 28 d. įsakyme Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“.

**5. PRIEDAI**

5.1. 1 priedas „Palyginamoji lentelė“.